ग्रान्डी र मनास्लु बास्केटबल फाइनलमा
ग्रान्डी र मनास्लु वर्ल्ड कलेज शुक्रबार गोल्डेनगेट कलेज एसईई कप थ्री बाइ थ्री बास्केटबल प्रतियोगिताको ब्वाइजतर्फ फाइनलमा पुगेका छन् ।
काठमाडौँ — ग्रान्डी र मनास्लु वर्ल्ड कलेज शुक्रबार गोल्डेनगेट कलेज एसईई कप थ्री बाइ थ्री बास्केटबल प्रतियोगिताको ब्वाइजतर्फ फाइनलमा पुगेका छन् ।आयोजक गोल्डेनगेट कलेजको कोर्टमा भएको सेमिफाइनलमा ग्रान्डीले युजेएलाई १५–१४ र मनास्लुले भीएस ‘ए’ लाई २१–१० स्कोरले पराजित गरे । शुक्रबारै क्वाटरफाइनलमा ग्रान्डीले जिपीएचएसलाई १६–९, युजेएले बलर्स एकेडेमीलाई १६–९, भीएस ‘ए’ ले आयोजकको बोर्न टु हुपलाई १६–१४ र मनास्लुले टिम कुमारलाई १९–५ ले हराउँदै सेमिफाइनल पक्का गरेका थिए ।गर्ल्समा आईएसए नेपाल र बोर्न टु हुप फाइनल पुगिसकेका छन् । फाइनल आइतबार हुनेछ । दुवै समूहमा पहिलो हुनेले २० हजार र दोस्रोले १० हजार रुपैयाँ पुरस्कार हात पार्ने छन् । ‘मोस्ट भेलुएबल प्लेयर’ लाई जनही ५ हजार नगदबाट पुरस्कृत गरिने छ ।